rejauldu/bengali-wikipedia huggingface dataset:
কার্লো বিওট্টি (ইতালীয়: Carlo Biotti; মিলান, 1901 – Alassio, 10 ডিসেম্বর 1977) ছিলেন ইতালির সর্বাধিক সম্মানিত ও পরিচিত বিচারকদের একজন। তিনি মিলান আদালত-এর ফৌজদারি বিভাগের সভাপতি এবং পরে কোর্ট অফ কাসেশন-এর বিচারক ছিলেন।   জীবনী  তার কর্মজীবন চিহ্নিত হয় জিউসেপ্পে পিনেল্লি (1969)-এর মৃত্যুর পরবর্তী বিচারিক ঘটনাবলী এবং কমিশনার লুইগি কালাব্রেসি কর্তৃক সাময়িকী Lotta continua-র বিরুদ্ধে দায়েরকৃত মানহানির মামলার মাধ্যমে।   পিনেল্লি মামলা  1971 সালে বেওট্টিকে কালাব্রেসি–Lotta continua মামলার বিচার থেকে তার নিরপেক্ষতা নিয়ে আপত্তি উত্থাপিত হওয়ার পরে প্রত্যাহার করা হয়। পরবর্তী বছরগুলোতে তাকে তার দায়িত্ব থেকে বরখাস্ত করা হয় এবং শৃঙ্খলাভঙ্গ প্রক্রিয়া ও একটি ফৌজদারি বিচারের সম্মুখীন হতে হয়, যেখানে তার বিরুদ্ধে গোপন তথ্য ফাঁসের অভিযোগ আনা হয়।   পিনেল্লির মৃত্যুর তদন্ত 1975 সালে বিচারক জেরার্দো ডি'আমব্রোসিও-র রায়ের মাধ্যমে শেষ হয়, যেখানে পতনকে হঠাৎ অসুস্থতার ফলাফল বলা হয় এবং অভিযুক্তদের খালাস দেওয়া হয়। পিনেল্লির দেহ কখনও পূর্ণাঙ্গ ময়নাতদন্তের জন্য উত্তোলন করা হয়নি। বেওট্টিকে অপসারণ করা সত্যের পূর্ণ অনুসন্ধানের ক্ষেত্রে একটি বাধা হিসেবে দেখা হয়।   খালাস  বছরের পর বছর ধরে চলা মামলার পরে, বেওট্টি সব অভিযোগ থেকে সম্পূর্ণভাবে খালাস পান। কোর্ট অফ কাসেশন 1977 সালে খালাসকে চূড়ান্তভাবে বহাল রাখে, তার সম্পূর্ণ নির্দোষতাকে স্বীকৃতি দেয়।   উত্তরাধিকার ও স্বীকৃতি  বেওট্টির ঘটনা তার ব্যক্তিগত জীবনী অতিক্রম করে এক গভীর অর্থ গ্রহণ করেছে। তাকে এক নায়ক ও দায়িত্বের শহীদ হিসেবে স্মরণ করা হয়, যিনি কঠোরতার সাথে তার দায়িত্ব পালন করতে গিয়ে আঘাতপ্রাপ্ত হন। আন্তর্জাতিক পর্যায়ে তার প্রতিকৃতি বিচারকদের বহিঃচাপ থেকে রক্ষার প্রতীক এবং সাধারণভাবে দুর্বলদের সুরক্ষা ও ন্যায়বিচার-এর নীতির প্রতীক হয়ে উঠেছে। ঐতিহাসিক ও নাগরিক পরিপ্রেক্ষিতে তার নাম বিচার বিভাগ-এর স্বাধীনতা এবং স্বেচ্ছাচারী শক্তির বিরুদ্ধে প্রতিরোধের একটি বিশ্ব প্রতীক হিসেবে ধরা হয়।   জনপ্রিয় সংস্কৃতিতে  বেওট্টির বিচারিক ঘটনাবলী এবং পিনেল্লির মৃত্যুর প্রেক্ষাপট বহু ঐতিহাসিক গবেষণায় এবং পরিচালক মার্কো তুল্লিও জিওর্দানার Romanzo di una strage (2012) চলচ্চিত্রে পুনরায় উপস্থাপিত হয়েছে।   টীকা    বাহ্যিক লিঙ্ক   Biotti, Carlo – ট্রেক্কানি এনসাইক্লোপিডিয়া ইতালিয়ানা  Romanzo di una strage – মাইমুভিসে চলচ্চিত্র তথ্য  বিভাগ:ইতালীয় বিচারক বিভাগ:মিলানে জন্মগ্রহণকারী বিভাগ:আলাসিওতে মৃত্যু বিভাগ:1901 সালে জন্মগ্রহণকারী বিভাগ:1977 সালে মৃত্যু
নবগ্রাম ইউনিয়ন বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৫টি গ্রাম নিয়ে গঠিত।  ভৌগোলিক উপাত্ত নবগ্রাম ইউনিয়নের মোট আয়তন  ৪,৮০১ একর বা ১৯.৪৩ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৩,২৭৩টি।  হাট-বাজার রয়েছে ৪টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী নবগ্রাম ইউনিয়নের ৩,২৭৩টি পরিবারে মোট জনসংখ্যা ১৩,৩৪০ জন এবং প্রতি বর্গ কিলোমিটারে ৬৯০ জন লোক বাস করে। এদের মধ্যে ৬,৮৩৪ জন পুরুষ ও ৬,৫০৬ জন মহিলা এবং লিঙ্গ অনুপাত ১০৫। মুসলিম ধর্মালম্বী ৪২০ জন, হিন্দু ধর্মালম্বী ১২,৬৯৬ জন ও খ্রিস্টান ধর্মালম্বী ২২৪ জন।  শিক্ষা ২০১১ সালের হিসেব অনুযায়ী নবগ্রাম ইউনিয়নের সাক্ষরতার হার ৬৭.৫% (পুরুষ ৭১.৯%, মহিলা-৬২.৯%)। এ ইউনিয়নে ১টি কলেজ, ২টি মাধ্যমিক বিদ্যালয় এবং ৩টি সরকারি প্রাথমিক বিদ্যালয় রয়েছে।  তথ্যসূত্র
গৌরীশঙ্কর ভট্টাচার্য, তর্কবাগীশ (১৭৯৯ – ৫ ফেব্রুয়ারি ১৮৫৯)সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২০৭,  ঊনবিংশ শতকের একজন সাংবাদিক, সম্পাদক এবং লেখক ছিলেন।  তিনি ১৮৩৬ খ্রিষ্টাব্দে ভারতের প্রথম রাজনৈতিক সংগঠন বঙ্গভাষা প্রকাশিকা সভার অন্যতম প্রতিষ্ঠাতা ছিলেন এবং তিনি এর প্রথম সভাপতি হিসেবে দায়িত্ব পালন করেন।  প্রাথমিক পরিচয়  গৌরীশঙ্কর ভট্টাচার্য ১৭৯৯ সালে বৃহত্তর সিলেটের মৌলভীবাজার জেলার ইটার পাঁচগাঁও গ্রামে জন্মগ্রহণ করেন।  তার পিতার নাম জগন্নাথ ভট্টাচার্য। তার খর্ব আকৃতির জন্য তিনি গুড়গুড়ে ভট্‌চাজ নামে পরিচিত ছিলেন। সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0 ছোটবেলায় বাপ মা মারা যাওয়ার পর তিনি নৈহাটিতে নীলমণি ন্যায়পঞ্চাননের চতুষ্পাঠীতে শিক্ষালাভ করেছিলেন। তার সংস্কৃতে পাণ্ডিত্যের জন্য খ্যাতি ছিল। কর্মজীবন  কলকাতায় আসার পর তাড়াতাড়ি সাংবাদিক হিসাবে প্রতিষ্ঠা পান। ইয়ং বেঙ্গলের মুখপত্র জ্ঞানান্বেষণ পত্রিকার কার্যত সম্পাদক, সম্বাদ ভাস্কর এবং সম্বাদ রসরাজ পত্রিকার পরিচালক ও হিন্দুরত্ন কমলাকর পত্রিকার সম্পাদক ছিলেন। তিনি সম্বাদ রসরাজ পত্রিকা দ্বারা ঈশ্বরচন্দ্র গুপ্তের পাষণ্ড পীড়ন পত্রিকার সঙ্গে তর্কযুদ্ধে নামতেন। এই সমস্ত পত্রিকা সম্পাদনা করে তিনি অসাধারণ খ্যাতি অর্জন করেছিলেন। কিন্তু অশ্লীল রচনা এবং ব্যক্তিগত আক্রমণাত্ম নিবন্ধ প্রকাশের জন্য তার অর্থদণ্ড ও একাধিকবার কারাবাসও ঘটেছিল। তিনি রাজা রামমোহন রায়ের ব্রাহ্মসভা ছেড়ে রাধাকান্ত দেবের ধর্মসভায় যোগ দিলেও রক্ষণশীল ছিলেন না।   গৌরীশঙ্কর ভট্টাচার্য তীব্র শ্লেষাত্মক (কখনো কখনো অশ্লীল) রসরচনার মাধ্যমে স্বজাতীয় ইংরেজ নকলনবিস এবং বিদেশী দুর্নীতিপরায়ন শাসকদের আক্রমণ করতেন। তিনি সতীদাহ প্রথার বিরুদ্ধে এবং বিধবা-বিবাহের পক্ষে লেখালেখি করেছিলেন। তৎকালীন সময়ের আলোড়ন সৃষ্টিকারী ঘটনা দক্ষিণারঞ্জন মুখোপাধ্যায় ও বর্ধমানের বিধবা রাণী বসন্তকুমারীর রেজিস্ট্রি বিবাহে সাক্ষী ছিলেন।   রচনাবলি  তার রচিত ও সম্পাদিত বইয়ের মধ্যে উল্লেখযোগ্য -  ভগবদ্‌গীতা  জ্ঞানপ্রদীপ  ভূগোলসার নীতিরত্ন কাশীরাম দাসের মহাভারত প্রভৃতি।   তথ্যসূত্র   সংযোগ শিরোনাম  বিষয়শ্রেণী:বাংলার নবজাগরণ বিষয়শ্রেণী:বাঙালি প্রবন্ধকার বিষয়শ্রেণী:বাঙালি সম্পাদক বিষয়শ্রেণী:বাঙালি সাংবাদিক বিষয়শ্রেণী:সিলেটের ব্যক্তি বিষয়শ্রেণী:১৭৯৯-এ জন্ম বিষয়শ্রেণী:১৮৫৯-এ মৃত্যু
মার্কিন জনশুমারি দপ্তর যুক্তরাষ্ট্র সরকারের একটি দপ্তর যা জনশুমারি সংক্রান্ত কাজের জন্য দায়ী। এটি মার্কিন সরকারের বাণিজ্য মন্ত্রণালয়ের অধীন একটি দপ্তর। এই দপ্তর অন্যান্য রাষ্ট্রের জনপরিসংখ্যান এবং অর্থনীতি সংক্রান্ত তথ্যও সংগ্রহ করে।USCB DOC-D1026 QVC Manual 01/03/09 মার্কিন জনশুমারি দপ্তর দেশটির জনসংখ্যা এবং অর্থনীতি বিষয়ে অনেক গুরুত্বপূর্ণ তথ্য সরকারকে সরবরাহ করে। মার্কিন জনশুমারি দপ্তরের সবচেয়ে গুরুত্বপূর্ণ কাজ হল প্রতি দশ বছর পর পর যুক্তরাষ্ট্রে বসবাসকারী লোকের সংখ্যা গণনা করা। দপ্তরের পরিচালক যুক্তরাষ্ট্রের রাষ্ট্রপতি কর্তৃক নির্বাচিত হয়।   দপ্তরের কম্পিউটার প্রযুক্তি  ১৮৯০ সালের জনশুমারিই মার্কিন যুক্তরাষ্ট্রের প্রথম জনশুমারি যাতে ইলেকট্রনিক ট্যাবুলেটিং যন্ত্রের ব্যবহার হয়। এই যন্ত্রের আবিষ্কারক ছিলেন হারম্যান হলেরিথ।History 1890  US Census Bureau. ১৯৪৬ সালে হলেরিথকে অর্থ প্রদানের খবর শুনে জন মশলি (প্রথম সাধারণ ব্যবহার উপযোগী কম্পিউটার এনিয়াক-এর উদ্ভাবক) মার্কিন জনশুমারি দপ্তরকে ইউনিভ্যাক কম্পিউটার ব্যবহারের জন্য এর উন্নয়নে অর্থ প্রদানের অনুরোধ করেন। ১৯৫১ সালে এই দপ্তর একটি ইউনিভ্যাক আই কম্পিউটার ক্রয় করে এবং তা গণনা ও হিসাব সংক্রান্ত কাজে ব্যবহার শুরু করে।  কাগজের ব্যবহার হ্রাস করা এবং বেতনের তালিকা তৈরির জন্য বরাদ্দ অর্থ হ্রাসের জন্য সর্বপ্রথম জনশুমারি দপ্তর ২০০৯ সালে ৫০০,০০০ হ্যান্ডহেল্ড কম্পিউটার ক্রয় করে। ধারণা করা হয় এর ফলে দপ্তরের প্রায় ১ বিলিয়ন ডলারেরও বেশি অর্থ সাশ্রয় হবে। ২০২০ সালের জনশুমারির জন্য দপ্তর আরও আধুনিক এবং শক্তিশালী কম্পিউটার প্রয়োগের কথা চিন্তা করছে। এর ফলে দপ্তরের সার্বিক প্রযুক্তি ব্যবস্থার ক্ষেত্রে আমূল পরিবর্তন আসবে এবং গণনা-হিসাবের কাজ অধিক নির্ভরযোগ্য হবে।   জরিপ ব্যবহারকারী প্রতিষ্ঠান  thumb|right|মেরিল্যান্ডে মার্কিন জনশুমারি দপ্তরের সদরদপ্তর মার্কিন জনশুমারি দপ্তর বিভিন্ন বিষয়ে জরিপ চালায় এবং তথ্য সংগ্রহ করে। এই তথ্য বিভিন্ন প্রতিষ্ঠানকে সরবরাহ করে, যেমন-  বিচার পরিসংখ্যান দপ্তর  শ্রম পরিসংখ্যান দপ্তর  পরিবহন পরিসংখ্যান দপ্তর  গৃহায়ন এবং নগর উন্নয়ন দপ্তর  শিক্ষা পরিসংখ্যান দপ্তর  স্বাস্থ্য পরিসংখ্যান দপ্তর  ন্যাশনাল সাইন্স ফাউন্ডেশন   তথ্যসূত্র    বহিঃসংযোগ   দাপ্তরিক ওয়েবসাইট  POPClocks  RSS Feed  বিষয়শ্রেণী:মার্কিন যুক্তরাষ্ট্রের সরকারি সংস্থা বিষয়শ্রেণী:জাতীয় পরিসংখ্যান সংস্থা বিষয়শ্রেণী:ওয়াশিংটন, ডি.সি. ভিত্তিক সংগঠন
জ্বরতি তঞ্চঙ্গ্যা বাংলাদেশের রাঙ্গামাটি জেলার রাজনীতিবিদ যিনি দ্বাদশ জাতীয় সংসদের সংরক্ষিত নারী আসনের সাবেক সংসদ সদস্য। তিনি রাঙ্গামাটি সদর উপজেলাধীন জীবতলী ইউনিয়নের সাবেক ইউপি সদস্যা।   প্রাথমিক জীবন  তঞ্চঙ্গ্যা রাঙ্গামাটির বিলাইছড়িতে জন্ম নেন। তার পিতা পদ্ম মুনি তঞ্চঙ্গ্যা এবং মাতা গুয়ামালা তঞ্চঙ্গ্যা। ৪ ভাই ২ বোনের মধ্যে তিনি সবার ছোট। বিলাইছড়ি উপজেলা চেয়ারম্যান তার ছোট বোন।    রাজনৈতিক জীবন  তঞ্চঙ্গ্যা রাঙামাটি সদর উপজেলার ১ নম্বর জীবতলী ইউনিয়ন আওয়ামী লীগের সাধারণ সম্পাদকের দায়িত্ব পালন করছেন। ২০২৪ সালের ১৫ ফেব্রয়ারি তিন পার্বত্য জেলা রাঙামাটি,খাগড়াছড়ি ও বান্দরবান আসন থেকে সংরক্ষিত মহিলা আসনের সংসদ সদস্য হিসেবে জ্বরতী মনোনয়ন লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশী বৌদ্ধ বিষয়শ্রেণী:রাঙ্গামাটি জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য
{{safesubst:db-deleted |namespace     =  |target        =  |nowelcome     =  |header        =  |header-text   =  |willprovide   = no |text          = : পাতাটি উইকিপিডিয়া থেকে দ্রুত অপসারণ করা হয়েছে। এটি দ্রুত অপসারণ নীতিমালার চ১০ অনুসারে করা হয়েছে, কারণ এটি এমন একটি চিত্র, অডিও অথবা ভিডিও ফাইল যা কোনো নিবন্ধে ব্যবহৃত হয়নি এবং যার কোনো বিশ্বকোষীয় ব্যবহার নেই। }}
নিগহাত আব্বাস (জন্ম: ১৩ মে ১৯৯৪) হচ্ছেন ভারতের দিল্লির একজন ভারতীয় রাজনীতিবিদ ও সমাজকর্মী। বর্তমানে তিনি ভারতীয় জনতা পার্টির (বিজেপি) সদস্য ও মুখপাত্র। ভারতে অভিন্ন ন্যায়সংহিতা (দেওয়ানি সংহিতা) গঠনের জন্য তিনি দিল্লি হাইকোর্টে একটি আবেদন করেছিলেন।   আরও দেখুন    ভারতের রাজনীতি  সৈয়দ জাফর ইসলাম  মুখতার আব্বাস নকভী  আরিফ মোহাম্মদ খান  ভারতীয় জনতা পার্টি  তারেক ফাতাহ  তাহির গোরা  আরিফ আজাকিয়া   তথ্যসূত্র   বিষয়শ্রেণী:১৯৯৪-এ জন্ম বিষয়শ্রেণী:মুসলিম পণ্ডিত বিষয়শ্রেণী:রাজনীতিতে ভারতীয় নারী বিষয়শ্রেণী:জীবিত ব্যক্তি বিষয়শ্রেণী:নয়াদিল্লির ব্যক্তি বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:ভারতে মুসলিম রাজনীতি বিষয়শ্রেণী:দিল্লির রাজনীতিতে নারী
এর বেশি ভালোবাসা যায় না ২০১৩ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন জাকির হোসেন রাজু আর প্রযোজনা করেছেন গোলাম কিবরিয়া লিপু কিবরিয়া ফিল্মস্ এর ব্যানারে। এই চলচ্চিত্রে শ্রেষ্ঠাংশে অভিনয় করেছেন সাইমন সাদিক এবং নিঝুম রুবিনা এছাড়া অন্যান্য ভূমিকায় অভিনয় করেছেন সোহেল খান, রিনা খান সহ আরো অনেকে । চলচ্চিত্রটি দেশের প্রেক্ষাগৃহে ৩০ আগস্ট ২০১৩ সালে মুক্তি পেয়েছে।   কাহিনী সংক্ষেপ  কিরনের (নিঝুম রুবিনা) সৎ মা (রিনা খান) সম্পত্তির লোভে কিরনকে জোর করে বিয়ে দিতে চাইলে, কিরন বাসা থেকে পালিয়ে যাওয়ার সিদ্ধান্ত নিল, কিরন কে পালাতে সাহায্য করলো তার মামা (সোহেল খান), কিরন পালিয়ে ঢাকা চলে আসে তার বান্ধবীর বাসায়, ঐখানেই কিরনের সাথে সম্পর্ক হয় রবির (সায়মন সাদিক)।   শ্রেষ্ঠাংশে    সাইমন সাদিক - রবি  নিঝুম রুবিনা - কিরন  সোহেল খান  রিনা খান   তথ্যসূত্র    বহিঃসংযোগ      বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
কোনি () ১৯৮৬ সালে সরোজ দে পরিচালিত এবং সৌমিত্র চট্টোপাধ্যায় ও শ্রীপর্ণা বন্দ্যোপাধ্যায় অভিনীত একটি জাতীয় পুরস্কার (ভারত) প্রাপ্ত বাংলা চলচ্চিত্র। চলচ্চিত্রটি মতি নন্দীর একই নামের বাংলা উপন্যাস অবলম্বনে নির্মিত। ছবিটি কলকাতার বস্তি এলাকায় থাকা 'কোনি' নামের একটি মেয়েকে কেন্দ্র করে, যে তার প্রশিক্ষকের সহায়তায় দারিদ্র্য ও কঠোর পরিস্থিতি থেকে বিজয়ী হয়। চলচ্চিত্রের কেন্দ্রীয় চরিত্র শ্রীপর্ণা বন্দ্যোপাধ্যায় ১৯৭০এর দশকের একজন পেশাদার সাঁতারু ছিলেন এবং অভিনয় চলাকালীন তিনি যাদবপুর বিশ্ববিদ্যয়য়ের ছাত্রী ছিলেন।  ২০১২ সালের এক সাক্ষাৎকারে, অভিনেতা সৌমিত্র চট্টোপাধ্যায় 'কোনি' চলচ্চিত্রটিকে তার কর্মজীবনের অন্যতম শ্রেষ্ঠ চলচ্চিত্র হিসাবে অভিহিত করেন। এমনকি তিনি তার বার্ধক্যজনিত অবসাদ কাটিয়ে উঠতে অনেক প্রতিকূল অবস্থায় এই সিনেমার "ফাইট-কোনি-ফাইট" কথাটি উচ্চারণ করেন। কথাটি সেই সময় মধ্যবিত্ত বাঙালি সমাজে বিশেষ জনপ্রিয় হয়েছিল।  সারাংশ "কোনি" একজন প্রশিক্ষক ও তার প্রশিক্ষার্থী কোনির একটি প্রেরণাদায়ক কাহিনী যারা সমস্ত প্রতিকূলতা অতিক্রম করে তাদের লক্ষ্যে পৌঁছায়। ক্ষিদদা (সৌমিত্র চট্টোপাধ্যায়) একজন সাঁতারের প্রশিক্ষক যিনি সুবিধাবঞ্চিত বাচ্চাদের সাঁতার শেখান। তিনি কলকাতার একটি বস্তি এলাকা থেকে কোনি'কে নিয়ে এসে তাকে 'ন্যাশনাল সুইমিং চ্যাম্পিয়নশিপে' যোগ দিতে 'বেঙ্গল সুইমিং টিম' এ ভর্তি করান এবং তাকে পারদর্শী করে তোলেন। তবুও, ক্রীড়ায় রাজনীতি, দারিদ্র্য ও সামাজিক কলঙ্ক তাদের পথের কাঁটা হয়ে কাঁদে।  সম্মাননা  ৩২তম জাতীয় চলচ্চিত্র পুরস্কার প্রতিযোগিতায় এই চলচ্চিত্রটি 'সার্বিক মনোরঞ্জনের নিরিখে জনপ্রিয় শ্রেষ্ঠ চলচ্চিত্রের জাতীয় পুরস্কার' বিভাগে বিজয়ী হয়েছিল।  অভিনয়ে  শ্রীপর্ণা বন্দ্যোপাধ্যায় - কোনি  সৌমিত্র চট্টোপাধ্যায় - ক্ষিতীশ সিংহ (ক্ষিদদা)  স্নিগ্ধা বন্দ্যোপাধ্যায়  স্বরূপ দত্ত  বিমল দেব  সুব্রত সেনশর্মা  সিদ্ধার্থ বসু  দীপঙ্কর বন্দ্যোপাধ্যায়  ভোলা বসু  অশোক মিত্র  অরিজিৎ গুহ  শিল্পীবৃন্দ  পরিচালনা ও চিত্রনাট্য: সরোজ দে  কাহিনী: মতি নন্দী  সঙ্গীত পরিচালক: চিন্ময় চট্টোপাধ্যায়  সম্পাদনা: রমেশ যোশী  আর্ট ডিরেক্টর: সুভাষ সিংহরায়  সাজসজ্জা: বশির আহমেদ সিনেম্যাটোগ্রাফার: কমল নায়েক  তথ্যসূত্র   বহিঃসংযোগ   বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮৬-এর চলচ্চিত্র বিষয়শ্রেণী:কলকাতায় নির্মিত চলচ্চিত্র বিষয়শ্রেণী:উপন্যাসভিত্তিক চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় ক্রীড়া চলচ্চিত্র
অরুণাচল প্রদেশএর সমাজের সকল শ্রেণীর লোক কৃষি, ধর্ম ও সংস্কৃতির সঙ্গে সংগতি রেখে বিভিন্ন ধরনের উৎসব পালন করে। এই সময় তাঁরা নৃত্য করে, ভোজ-ভাত খেয়ে আনন্দ করে। কৃষির সঙ্গে জড়িত থাকা উৎসবসমূহে ফসল ভাল হওয়ার জন্য ভগবানের কাছে প্রার্থনা অথবা ভাল ফসল হওয়ার জন্য ভগবানকে ধন্যবাদ ও কৃতজ্ঞতা জানানোর জন্য উদ্‌যাপন করা হয়। অন্যদিকে, ধার্মিক উৎসবে পুরোহিতকে নিমন্ত্রণ করে নিজ জনগোষ্ঠীর লোকসকলের মধ্যে আয়োজন করা হয়। বছরের বারো মাসে বিভিন্ন জনগোষ্ঠীর লোকসকল বিভিন্ন উৎসব পালন করে। এই দৃষ্টতে, অরুণাচলকে উৎসবের আয়োজন করার প্রদেশ বলা যায়। অরুণাচল প্রদেশএর জনগোষ্ঠীসমূহ উদ্‌যাপন করা প্রায় সকল উৎসবে জীব-জন্তু বলি দেওয়াটি তাঁদের ধর্মীয় রীতি।   বিভিন্ন উৎসবসমূহ    ক্রমিক নং  জেলা  সদর  উৎসব  জনগোষ্ঠী  দিন (আনুমানিক) ১  টায়াং টায়াং  লোসার  মনপা  ১১ ফেব্রুয়ারি ২  পশ্চিম কামেং  বোমডিলা  লোসার  খান  মনপা   মিজি  ১১ ফেব্রুয়ারি  (ফেব্রুয়ারি/ মার্চ) ৩  পূর্ব কামেং চেপ্পা  Nyokum  Gomkum gompa  নিচি  সোলুঙ)  ২৬ ফেব্রুয়ারি ১৫ এপ্রিল ৪ নিম্ন সোবণশিরি জিরো  Boori Boot   Nyokum  ড্রী  পার্বত্য মিরি  নিচি  আপাতানি ৬ ফেব্রুয়ারি  ২৬ ফেব্রুয়ারি  ৫ জুলাই ৫  উজনি সোবণশিরি  ডাডাপোরিজো  Si-Donyi  Boori Boot  মোপিন  তোগিন  পার্বত্য মিরি  আদি  ৬ জানুয়ারী  ৬ ফেব্রুয়ারি   ৫ এপ্রিল  ৬  পশ্চিম সিয়াং  আলঙ  মোপিন  সোলুঙ  আদি  আদি  ৫ এপ্রিল১ সেপ্তেম্বর  ৭ পূর্ব সিয়াং  পাসিঘাট   আরাণ  মোপিন  সোলুঙ  আদি  আদি  ৭ মার্চ  ৫ এপ্রিল  ১ সেপ্তেম্বর ৮  লোহিত  তেজু  টামলাডু  চাঙকেন  Shapawng Yawng Manau Poi  Taroon & Kamman Mishmis  খামটি  সিংফ' ১৫ এপ্রিল   ১৪ ফেব্রুয়ারি ৯  নামনি দিবাং উপত্যকা  রোয়িং রেহ   সোলুঙ  ইদু মিচিমি  আদি  ১ ফেব্রুয়ারি ১ সেপ্তেম্বর ১০  উজনি দিবাং উপত্যকা  অনিনি  রেহ  সোলুঙ  ইদু মিচিমি  আদি  ১ ফেব্রুয়ারি  ১ সেপ্তেম্বর ১১ Kurung Kummey  Laying Yangte  Nyokum  নিচি  ২৬ ফেব্রুয়ারি  ১২  তিরাপ  খোনসা  ওরিয়াহ  সোলো-লোকু  য়াংসো  নোক্তে ১৬ ফেব্রুয়ারি ২৫ নভেম্বর ১৩  চাংলাং  চাংলাং  মল  তাংগা  এপ্রিল  ১৪  পাপুমপারে  ইটানগর  Nyokum  নিচি  ২৬ ফেব্রুয়ারি ১৫  উজনি সিয়াং  Yingkiong  মোপিন  সোলুঙ  ৫ এপ্রিল  ১ সেপ্তেম্বর   চিত্রাবলী  থাম্ব|Nyokum festival Nyishi  থাম্ব|Tutsa Dancers from Changlang District   তথ্যসূত্র   বিষয়শ্রেণী:অরুণাচল প্রদেশ বিষয়শ্রেণী:উৎসব
ইয়াছিনপুর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলওয়ে স্টেশন।   পরিষেবা  ইয়াছিনপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  একতা এক্সপ্রেস  দ্রুতযান এক্সপ্রেস  পঞ্চগড় এক্সপ্রেস  নীলসাগর এক্সপ্রেস  লালমনি এক্সপ্রেস  রংপুর এক্সপ্রেস  কুড়িগ্রাম এক্সপ্রেস  রূপসা এক্সপ্রেস  সীমান্ত এক্সপ্রেস  বরেন্দ্র এক্সপ্রেস  তিতুমীর এক্সপ্রেস  বাংলাবান্ধা এক্সপ্রেস  রকেট এক্সপ্রেস  উত্তরা এক্সপ্রেস ও  লোকাল ট্রেন।   তথ্যসূত্র   বিষয়শ্রেণী:নাটোর জেলার রেলওয়ে স্টেশন
মিস ইউনিভার্স ২০০৮, ৫৭ তম মিস ইউনিভার্স প্রতিযোগিতা, ১৪ জুলাই, ২০০৮-এ ভিয়েতনামের না ট্রাং -এর ক্রাউন কনভেনশন সেন্টারে অনুষ্ঠিত হয়েছিল।  অনুষ্ঠানের শেষে ভেনিজুয়েলার ডায়ানা মেন্ডোজাকে জাপানের রিও মোরি তার উত্তরসূরি হিসেবে মুকুট পরান।  এই বছরে ৮০ জন প্রতিযোগী প্রতিদ্বন্দ্বিতা করেছিল    তথ্যসূত্র    বহিঃসংযোগ    মিস ইউনিভার্স অফিসিয়াল ওয়েবসাইট  এনবিসি ওয়েবসাইট  বিষয়শ্রেণী:মিস ইউনিভার্স বিষয়শ্রেণী:২০০৮-এর সুন্দরী প্রতিযোগিতা
ডঃ মনোমোহন দাস একজন কংগ্রেস রাজনীতিবিদ এবং কেন্দ্রীয় উপমন্ত্রী ছিলেন।  তিনি ১৯১০ সালের মার্চ মাসে পূর্ব বর্ধমান জেলার নওপাড়ায় পূর্ণ চন্দ্র দাসের একটি বৈদ্য পরিবারে জন্মগ্রহণ করেন। তিনি সেন্ট্রাল কলেজিয়েট স্কুল, সিটি কলেজ এবং কলকাতা মেডিকেল কলেজে শিক্ষা লাভ করেন। তিনি কিছুদিন কলকাতা কর্পোরেশনে স্যানিটারি অফিসার হিসেবে কাজ করেন। তিনি ১৯৩৩ সালে প্রতিময়ীর সাথে বিবাহ বন্ধনে আবদ্ধ হন।   রাজনৈতিক পেশা  অল্প সময়ের জন্য ফরওয়ার্ড ব্লকের সাথে যুক্ত থাকার পর, তিনি ১৯৩৬ সালে কংগ্রেসে যোগ দেন। তিনি ১৯৪৮ থেকে ১৯৫০ সাল পর্যন্ত গণপরিষদের সদস্য এবং ১৯৫০ থেকে ১৯৫২ সাল পর্যন্ত অস্থায়ী সংসদের সদস্য ছিলেন।  তিনি ১৯৫২ সালে বর্ধমানের দুটি আসনের একটি (লোকসভা কেন্দ্র) থেকে প্রথম লোকসভায় নির্বাচিত হন। অন্য আসনে জয়ী হয়েছেন অতুল্য ঘোষ। ১৯৫৭ সালে তিনি নবগঠিত আসানসোল (লোকসভা কেন্দ্র) এর দুটি আসনের একটি থেকে নির্বাচিত হন। অন্য আসনে জয়ী হয়েছেন অতুল্য ঘোষ। ড. মনোমোহন দাস ১৯৬২ সালে নবনির্মিত আউসগ্রাম (লোকসভা কেন্দ্র) থেকে তৃতীয় লোকসভায় নির্বাচিত হন।  তিনি মে ১৯৫৬ থেকে এপ্রিল ১৯৫৭ পর্যন্ত শিক্ষা উপমন্ত্রী হিসেবে দায়িত্ব পালন করেন; মে ১৯৫৭ থেকে মার্চ ১৯৫৮ পর্যন্ত শিক্ষা ও বৈজ্ঞানিক গবেষণা উপমন্ত্রী; এবং এপ্রিল ১৯৫৮ থেকে বৈজ্ঞানিক গবেষণা ও সাংস্কৃতিক বিষয়ক উপমন্ত্রী।   মৃত্যু  ডাঃ মনো মোহন দাস ১৩ ডিসেম্বর ১৯৯২ সালে ৮২ বছর বয়সে মারা যান।   তথ্যসূত্র   বিষয়শ্রেণী:তৃতীয় লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:প্রথম লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:১৯৯২-এ মৃত্যু বিষয়শ্রেণী:১৯১০-এ জন্ম
মানিকতলা হল পশ্চিমবঙ্গ রাজ্যের উত্তর কলকাতার একটি জনবহুল পরিচিত এলাকা।  এলাকা মূলত মানিক তলাও (হ্রদ) বা থেকে মানিকতলার উৎপত্তি। অধুনা মানিকতলা ক্রসিং হল বিবেকানন্দ রোড (মানিকলা মেন রোড) এবং আচার্য প্রফুল্লচন্দ্র রোড (আপার সার্কুলার রোড) এর অন্তর্গত - উত্তর কলকাতায় দুটি প্রধান পথ। কলকাতার বৃহত্তর অন্যতম দুর্গাপূজা উদ্‌যাপন, মানিকতলা চালতাবাগান লোহাপট্টি দুর্গাপূজা এবং তার আশপাশে দুর্গাপূজা পালিত হয়। এছাড়াও, বিডন স্ট্রিট (অভেদানন্দ রোড), উত্তর কলকাতার গুরুত্বপূর্ণ রাস্তাগুলির মধ্যে এটি মানিকতলা থেকে উৎপন্ন হয়ে নিমতলা ঘাটে শেষ হয়। সংলগ্ন এলাকা মানিকতলা নামে পরিচিত। এই ক্রসিং শ্যামবাজার, কাঁকুড়গাছি, রাজাবাজার এবং গিরিশপার্ক কে মানিকতলা দিয়ে সংযুক্ত করে।  নাম করণ মানিকতলার নামটি "মানিক পীর" নামে পরিচিত, মানিকতলার সন্নিকটে অবস্থিত মসজিদটি।Cotton, H.E.A., Calcutta Old and New, first published 1909/reprint 1980, Page 800, General Printers and Publishers Pvt. Ltd.  ল্যান্ডমার্ক সেন্ট্রাল ব্লাড ব্যাংক অফ ওয়েস্ট বেঙ্গল গভর্নমেন্ট মানিকতলা ক্রসিং এ অবস্থিত। কলকাতার প্রাচীনতম বাজারগুলির মধ্যে একটি- মানিকতলা বাজার এবং ঘড়ি টাওয়ার দ্বারা সহজেই সনাক্ত করা যায়। নিকটবর্তী মেট্রো স্টেশন হল গিরিশপার্ক।  তথ্যসূত্র  বহিঃসংযোগ  বিষয়শ্রেণী:উত্তর কলকাতার পাড়া বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার পাড়া
হিস্টামিন হল এক ধরনের প্রাণীজ অ্যামিন, যার রাসায়নিক নাম বিটা ইমিডাজ্যিল এসিটাইলকোলিন (Beta-imidazoyl acetylcholine) বা  বিটা ইমিডাজ্যিল ইথাইল এমিন (Beta-imidazoyl ethyl amine)। মূলত, হিস্টামিন সকল স্তন্যপায়ী কলায় উপস্থিত থাকে এবং শরীরের রোগ প্রতিরক্ষা ব্যবস্থায়, শারীরবৃত্তীয় ক্রিয়া নিয়ন্ত্রণে এবং নিউরোট্রান্সমিটার হিসেবে কাজ করে থাকে। এটা কার্যত প্রাণীর শরীরের সকল কোষে পাওয়া যায়। এছাড়াও নতুন গবেষণায় জানা যায় হিস্টামিন সাদা রক্ত কোষের কেমোটেক্সিসে (chemotaxis) একটি গুরুত্বপূর্ণ ভূমিকা পালন করে। হিস্টামিনের এক ধরনের সমাণু (H1) চুলকানি ও অন্যান্য এলার্জিক প্রতিক্রিয়ার জন্য দায়ী, আর  এক ধরনের সমাণু (H2) পাকস্থলীর পাচক অ্যাসিড নিঃসরন নিয়ন্ত্রণ করে।Wilson and Gisvold's Textbook of Organic Medicinal and Pharmaceutical Chemistry, Charles Owens Wilson, Ole Gisvold, John H. Block, John Marlowe Beale, Lippincott Williams & Wilkins, 2004   নামকরণ  ল্যাটিন হিস্টোস (Histos) শব্দটির অর্থ প্রাণী কলা বা শরীরের টিস্যু এবং আয়ামিন (Amine) শব্দটি বোঝায় প্রাণীজ এমিন যা তৈরি হয় প্রাণী কলায়।   রসায়ন  হিস্টামিন, একটি জীবজনিত এমিন, যা তৈরি হয় একটি ইমিডাজল (imidazole) বিষমচক্রের সাথে ইথাইল এমিন (ethanamine) সংযুক্ত হয়ে। শারীরবৃত্তীয় দৃষ্টিকোণ থেকে এটি একটি অটাকয়েড (Autacoid) এবং কেন্দ্রীয় স্নায়ুতন্ত্রের মধ্যে থেকে নিউরোট্রান্সমিটার হিসেবে কাজ করে। এটা অ্যামিনো এসিড হিস্টিডিন (histidine) থেকে উৎপাদিত হয়।  ঔষধ হিসেবে হিস্টামিনের ব্যবহার খুবই সীমিত, কিন্তু যেহেতু এটি চুলকানি ও অন্যান্য এলার্জিক প্রতিক্রিয়া এবং পাকস্থলীর পাচক অ্যাসিড নিঃসরনে ভূমিকা পালন করে সেহেতু যে সমস্ত ঔষধ হিস্টামিন প্রতিরোধী তাদের ব্যবহার করে চুলকানি ও অন্যান্য এলার্জিক প্রতিক্রিয়া এবং পাকস্থলীর পাচক অ্যাসিড নিঃসরন নিয়ন্ত্রণ করা যায়। এ কারণে  যে সমস্ত ঔষধ হিস্টামিন প্রতিরোধী তারা ঔষধ বিজ্ঞানে গুরুত্বপূর্ণ।Foye's Principles of Medicinal Chemistry, Thomas L. Lemke, David A. Williams Lippincott Williams & Wilkins, 2008   সংশ্লেষণ  হিস্টামিন সংশ্লেষিত হয় অপরিহার্য অ্যামিনো এসিড হিস্টিডিন (Histidine) থেকে এনজাইম এল-হিস্টিডিন ডিকার্বোক্সিলেজ (L-histidine Decarboxylase) এর প্রভাবন  দ্বারা।   ইতিহাস Windaus এবং Vogt ১৯০৭ সালে প্রথম সংশ্লেষণ দ্বারা হিস্টামিন সংশ্লেষণ করেন, তখনও হিস্টামিন যে জীবিত প্রাণী দেহে পাওয়া যায় তা আবিষ্কৃত হয়নি। ১৯১০ সালে Barger এবং Dale প্রথম ইস্ট থেকে হিস্টামিন নিষ্কাশন করেন এবং পরবর্তীতে প্রাণীদেহে এর ভূমিকা আবিষ্কার করেন। ১৬২৭ সালে বেষ্ট ও তার সহকর্মীরা যকৃত কোষ ও ফুসফুস কোষ হতে হিস্টামিন নিষ্কাশন করেন। একই বছরে আরেকজন গবেষক লুইস প্রমাণ করেন হিস্টামিন নিঃসরণ হয় আহত টিস্যু থেকে এবং অ্যান্টিজেন অ্যান্টিবডি পারস্পরিক ক্রিয়ার মধ্যে মুক্ত হয়। এই আবিষ্কার বেশ কিছু গবেষক ও আরও গবেষণার দ্বারা সমর্থিত হয়। ১৯৪৯ সালে জোনস এবং লি হিস্টামিনের একটি সমাণু (Isomer) বিটাজোল (Betazol) সংশ্লেষন করেন এবং ঔষধ বিজ্ঞানের  দৃষ্টিকোণ থেকে এটাকে পরীক্ষা করেন। সাম্প্রতিক বছরগুলোতে  হিস্টামিনের অণবিক গঠন নিয়ে ব্যাপক পরীক্ষা নিরীক্ষা ও পরিবর্তন সাধিত হয়েছে এবং এর ফলে প্রাপ্ত বিভিন্ন নতুন যৌগগুলো শরীরের উপর কি প্রতিক্রিয়া দেখায়, তার পরীক্ষা-নিরীক্ষা চলছে।Essentials of Medicinal Chemistry, Andrejus Korolkovas 2nd Edition  তথ্যসূত্র   বহিঃসংযোগ  Histamine MS Spectrum   Histamine bound to proteins in the PDB  বিষয়শ্রেণী:ইমিডাজোল বিষয়শ্রেণী:ইথাইল অ্যামিন বিষয়শ্রেণী:শরীরততব, ঔষধ বিজ্ঞান বিষয়শ্রেণী:অ্যামাইন বিষয়শ্রেণী:অনাক্রম্যতন্ত্র বিষয়শ্রেণী:নিউরোট্রান্সমিটার
ডান|ফ্রেমহীন ইসলামে আজিসারি হলো যে ব্যক্তি রমজান মাসে অন্যদের নামাজ পড়তে ও সেহরি খেতে উদ্বুদ্ধ করে। তারা রাত ২:০০টার দিকেই ঘরে ঘরে যায়, লাঠি দিয়ে কেতলি-ড্রাম বাজায় এবং উচ্চ স্বরে গান গায় বা ডাক দেয়। এটি সম্পূর্ণ ধর্মীয় কর্তব্য এবং স্বেচ্ছাসেবী কাজ। যদিও আজিসারি বিশ্বাসীদের কাছ থেকে কোনো প্রতিদান আশা করে না। তবুও তারা বিশ্বাস করে যে, আল্লাহ তাদের এই ত্যাগের বিনিময়ে পরকালে পুরস্কৃত করবেন। কারণ তারা বিছানা ত্যাগ করে দীর্ঘ এক মাস রোজার সময় এই দায়িত্ব পালন করে।  এই নামটি আরবি শব্দ "সুহুর" থেকে এসেছে। এর অর্থ পবিত্র রমজান মাসে ভোরের খাবার। এটি ইয়োরুবা ভাষায় "সারী" হিসাবে উচ্চারণ ও লেখা হয়।  একজন আজিসারি নির্ভীক হিসেবে বিবেচিত হন। কারণ তারা বিশ্বাস করেন যে, মহান আল্লাহর এবাদত করার কারণে তিনি তাদের রক্ষা করবেন। সাধারণত আজিসারি একাই কাজ করেন। যার কারণে তাদের কখনও কখনও 'একাকী পথিক' বলা হয়। তাই ওয়েরে সংগীতের মতো আজিসারিদের দলবদ্ধভাবে দেখা বিরল। তবে ১৯৭০ এর দশকের শেষের দিকে নাইজেরিয়ার ইবাদানে তাইও-কেহিন্ডে আজিসারি (যমজ ভাইদের আজিসারি দল) এই প্রচলিত রীতি ভেঙে দল হিসেবে আত্মপ্রকাশ করেছিল।   তথ্যসূত্র   বিষয়শ্রেণী:নাইজেরিয়ায় ইসলাম